ᱵᱚᱫᱟᱭᱩᱝ

ᱵᱚᱫᱟᱭᱩᱝ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮ ᱵᱚᱫᱟᱭᱩᱝ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱟᱨ ᱢᱤᱫ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱫᱚ ᱯᱟᱪᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱛᱟᱞᱢᱟ ᱨᱮ ᱜᱟᱝᱱᱟᱹᱭ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱨᱟᱡᱽ ᱟᱹᱨᱤ
ᱥᱚᱝᱜᱷᱢᱤᱛᱨᱟ ᱢᱚᱣᱨᱭᱚ ᱫᱚ ᱵᱚᱫᱟᱭᱩᱝ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱥᱚᱸᱥᱚᱫᱽ ᱠᱟᱱᱟᱭ ᱟᱨ ᱥᱣᱟᱢᱤ ᱯᱨᱚᱥᱟᱫᱽ ᱢᱚᱣᱨᱭᱚ ᱭᱤᱡ ᱵᱤᱴᱤ ᱠᱟᱱᱟᱭ ᱾ ᱵᱚᱫᱟᱭᱩᱝ ᱨᱮ ᱚᱦᱤᱨ ᱨᱤᱱ ᱢᱟᱨᱟᱝ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱱᱚᱣᱟ ᱫᱚ ᱵᱨᱤᱴᱤᱥ ᱱᱟᱜᱟᱢᱤᱭᱟᱹ ᱢᱮᱛᱷᱭᱩ ᱮᱴᱢᱳᱨ ᱥᱮᱨᱤᱝ ᱞᱮᱠᱟᱛᱮ ᱦᱟᱸᱥᱤ ᱟᱨ ᱦᱤᱥᱟᱨ ᱠᱷᱚᱱᱮ ᱦᱮᱡ ᱞᱮᱱ ᱛᱟᱦᱮᱸᱫ ᱱᱚᱣᱟ ᱦᱚᱨᱤᱭᱟᱬᱟ ᱨᱮ ᱢᱮᱱᱟᱭᱟ ᱾Hindu Tribes and Castes, Volume 1 page 334

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱫᱟᱭᱩᱝ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱕᱙,᱒᱒᱑ (᱘᱓,᱔᱗᱕ ᱠᱚᱲᱟ, ᱗᱕,᱗᱔᱖ ᱛᱤᱨᱞᱟᱹ = ᱑᱐᱐᱐/᱙᱐᱗), ᱓᱙,᱖᱑᱓ (᱑᱒.᱓%) ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱐-᱖ ᱩᱢᱚᱨ ᱛᱷᱚᱠ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱗᱓% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱨᱚᱲᱮᱫ ᱯᱟᱹᱨᱥᱤ ᱫᱚ ᱦᱤᱱᱫᱤ ᱟᱨ ᱚᱣᱫᱷᱤ ᱠᱟᱱᱟ ᱾ ᱵᱚᱫᱟᱭᱩᱝ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱐᱗ ᱜᱚᱴᱟ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱠᱩᱲᱤ ᱭᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱫᱚ ᱘᱘᱒ ᱜᱚᱴᱟ ᱑᱐᱐᱐ ᱠᱚᱲᱟ ᱴᱷᱮᱱ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱘᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱵᱚᱫᱟᱭᱩᱝ ᱢᱮᱴᱨᱚ ᱴᱚᱴᱷᱟ ᱨᱤᱱ ᱦᱚᱲ ᱮᱞ ᱫᱚ ᱔᱑᱗᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱑᱐᱓ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱐ ᱜᱟᱺᱴ ᱢᱤᱞ) ᱨᱮᱱᱟᱜ ᱴᱚᱴᱷᱟ ᱫᱚ ᱵᱚᱫᱟᱭᱩᱝ ᱥᱚᱦᱚᱨ ᱥᱟᱶ, ᱱᱚᱸᱰᱮ ᱥᱮᱠᱷᱩᱯᱩᱨ, ᱵᱚᱦᱮᱲᱤ, ᱤᱥᱞᱟᱢᱜᱚᱸᱡᱽ, ᱪᱚᱱᱫᱚᱱᱯᱩᱨ, ᱥᱚᱞᱟᱨᱯᱩᱨ, ᱥᱟᱞᱟᱨᱯᱩᱨ ᱠᱟᱹᱨᱜᱟᱲ ᱯᱚᱱᱚᱛ, ᱥᱮᱠᱷᱩᱯᱩᱨ ᱯᱷᱟᱭᱨᱤᱝ ᱨᱮᱸᱡᱽ, ᱯᱚᱰᱳᱱᱟ ᱟᱨ ᱠᱷᱮᱨᱟ ᱵᱩᱡᱩᱨᱜᱽ ᱥᱮᱞᱮᱫ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ


ᱛᱷᱚᱠ:ᱨᱳᱦᱤᱞᱠᱷᱚᱸᱰ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ